CELEX: C2007/129/08
Language: lv
Date: 2007-06-09 00:00:00
Title: Lieta C-157/07: Lūgums sniegt prejudiciālu nolēmumu — izteikts ar Bundesfinanzhof (Vācija) 2007. gada 21. marta rīkojumu — Finanzamt für Körperschaften III in Berlin / Krankenheim Ruhesitz am Wannsee-Seniorenheimstatt GmbH

9.6.2007   
            
            
               LV
            
            
               Eiropas Savienības Oficiālais Vēstnesis
            
            
               C 129/5
            
         Lūgums sniegt prejudiciālu nolēmumu — izteikts ar Bundesfinanzhof (Vācija) 2007. gada 21. marta rīkojumu — Finanzamt für Körperschaften III in Berlin/Krankenheim Ruhesitz am Wannsee-Seniorenheimstatt GmbH
   
   (Lieta C-157/07)
   (2007/C 129/08)
   Tiesvedības valoda — vācu
   Iesniedzējtiesa
   Bundesfinanzhof
   Lietas dalībnieki pamata procesā
   
      Prasītāja: Finanzamt für Körperschaften III in Berlin
   
   
      Atbildētājs: Krankenheim Ruhesitz am Wannsee-Seniorenheimastatt GmbH
   
   Prejudiciālie jautājumi
   
               1)
            
            
               Vai Līguma par Eiropas Ekonomikas zonu (1) 31. pants liedz piemērot dalībvalsts tiesību regulējumu, saskaņā ar kuru dalībvalstī reģistrēts pilnīgs nodokļu maksātājs, nosakot kopējo ienākumu apmēru, noteiktos apstākļos var atskaitīt zaudējumus no pastāvīga uzņēmuma, kas atrodas citā dalībvalstī, kuri atbilstoši Konvencijai par izvairīšanos no dubultas aplikšanas ar nodokļiem [Doppelbesteuerungsabkommen] ir atbrīvoti no uzņēmumu ienākuma nodokļa,
               
                           —
                        
                        
                           saskaņā ar kuru [regulējumu] tomēr gadījumos, ja nākamajos taksācijas periodos uzņēmējdarbības ienākumi no pastāvīga uzņēmuma, kas atrodas citā dalībvalstī, kuri atbilstoši Konvencijai par izvairīšanos no dubultas aplikšanas ar nodokļiem ir atbrīvojami no nodokļiem, veido pozitīvu summu, konkrētajā taksācijas periodā, nosakot kopējo ienākumu summu, atskaitītā summa ir atkal jāpieskaita;
                        
                     
                           —
                        
                        
                           pēdējais noteikums tomēr nav piemērojams gadījumos, ja nodokļu maksātājs var pierādīt, ka saskaņā ar attiecībā uz viņu spēkā esošajām citas dalībvalsts tiesību normām “vispārīgi ”nedrīkst prasīt, ka zaudējumi tiek atskaitīti citos gados, izņemot konkrēto gadu, kad tie radušies, kas netiek īstenots, ja citā dalībvalstī saskaņā ar tās tiesību normām vispārēji tiek piešķirtas tiesības atskaitīt zaudējumus, tomēr konkrētajā situācijā, kādā atrodas nodokļu maksātājs, tas netiek īstenots?
                        
                     
         
               2)
            
            
               Gadījumā, ja uz jautājumu tiek atbildēts apstiprinoši: vai dalībvalsti, kurā reģistrēts nodokļu maksātājs, ietekmē tas, ka citā dalībvalstī (peļņas avota valstī) spēkā esošie zaudējumu atskaitīšanas ierobežojumi ir pretrunā ar Līguma par Eiropas Ekonomikas zonu 31. pantu, jo, salīdzinot ar pilnīgiem nodokļu maksātājiem, tie nostāda nelabvēlīgākā situācijā daļējos nodokļu maksātājus, kas gūst ienākumus no pastāvīgiem uzņēmumiem?
            
         
               3)
            
            
               Turpmāk gadījumā, ja uz iepriekšējo [1)] jautājumu tiek atbildēts apstiprinoši: vai dalībvalstij, kurā reģistrēts nodokļu maksātājs, nav jāveic zaudējumu no ārvalstu uzņēmuma papildu aplikšana ar nodokļiem tad, ja pretējā gadījumā tos nevarēs atskaitīt nevienā citā dalībvalstī, jo pastāvīgais uzņēmums citā dalībvalstī ir slēgts?
            
         
      (1)  OV L 1, 1994, 1. lpp.